På Remisen i Dokkedal har 24 remisebisser, som de kalder sig, knoklet med at istandsætte et gammelt lokomotiv fra 1937. Fredag eftermiddag var toget klar til at blive vist frem for en masse gæster. Første tur blev fejet med musik og et besøg af Aalborgs borgmester. Borgmester Thomas Kastrup Larsen kørte den første officielle tur, imens Jernbaneorkesteret spillede. Lokomotivet er fra 1937 og det sidste af sin art i Danmark. - Jeg synes, det er imponerede, at man kan finde sådant et gammelt lokomotiv, som var så rustent, og så få det op i den her standard, som det har i dag. Den kærlighed og den energi, der er brugt på det, det synes jeg er helt forrygende, siger borgmester Thomas Kastrup Larsen (S). Lokomotivet kan opleves på Remisen i Dokkedal hver tirsdag mellem kokken 9-12.

Referat:
I fem år har remisebisserne i Dokkedal makket med det gamle tog. Nu er det igen kørende.